Wikidata Imatra
Res apud Vicidata repertae:Imatra: insigneImatra: insigne
*Civitas*: Finnia  
*Locus*: 61°11′35″N 28°46′35″E, 61°10′49″N 28°50′48″E  
*Numerus incolarum*: 25 655  
*Zona horaria*: UTC+2, UTC+3  
https://www.imatra.fi/en/, https://www.imatra.fi/de/ Situs interretialis  
*Nomen officiale*: Imatran kaupunki
**Gestio**

*Praefectus*: Tauno Moilanen  
*Consilium*: Imatra City Council  
*Procuratio superior*: Carelia Meridionalis  

**Geographia**

*Superficies*: 191.28 chiliometrum quadratum, 154.99 chiliometrum quadratum, 36.29 chiliometrum quadratum  
*Territoria finitima*: Lappeenranta, Ruokolahti  

**Coniunctiones urbium**

*Urbes gemellae*: Salzgitter, Zvolen, Sigethum, Ludvika Municipality, Nizhyn, Narva-Jõesuu City, Jiaxing, Beihai  

**Tabula aut despectus**

Imatra: situsImatra: situs
Deversorium Imatrae nomine Valtionhotelli
**Imatra** [ˈimɑtrɑ] est urbs Finniae, circiter 28 000 incolarum. Sita est in provincia Finnia Meridionale, regione Carelia Meridionale et iacet ad flumen Vuoksim et ad meridiem lacu Saimaa. Commune totum superficiem circa 200 chiliometrorum complectitur.

Imatra 7 km abest ab oppido Russico Svetogorsk, apud quod habuit, ab anno 1992, convictionem. Circum Imatram, oppida Lappeenranta, Svetogorsk et Viburgum "gemina" facta sunt ut negotium quam secundissime agerent.

De oeconomia
------------

Imatra est urbs industria insignis, nam anno 2004 38.9% lucri incolarum ab industria deductum est. Diu, conductores maximi Imatrae fuerunt duae officinae (quae papyrum et chartam spissam faciunt). Prima, *Stora Enso* vocatur, tenet circa 3 000 operarios. Anno 2006 conductor magnitudine secundus erat ergasterium chalybi efficiendo societatis *Ovako*. Anno 2007 administratio urbana habebat 1 868 qui ei operam dabant, Societas Ferriviaria Nationalis 241 et Praesidium Limitare 201.

Imatra sita est ad Finniae viam autocineticam nationalem sextam. Via, longitudinis 48 km, partim duas semitas habet. Tamen frequentia et vehicularum et casuum autocineticorum crescente, gubernatio viam anno 2010 dilatet ut quattuor semitis complectatur.

Statio ferriviaria praecipua Imatrae sita est inter urbem et partes Ferriviae Carelicae prope Mansikkalam. Statio oneraria sita est circiter tria chiliometra ad septentrionem. Ferrivia aedificata est post 1945, annum cessionis Finniae Unioni Societicae. Est ferrivia Imatra Viburgum quoque, anno 1892 aedificata, hodie autem tramina oneraria modo ea utuntur.

De cultura
----------

 Si plus cognoscere vis, vide etiam Imatrae Torrens.
Multos annos, spectaculum clarissimum Imatrae fuit *Imatrankoski* Torrens, quod cum alii multi tum imperatores Russiae visitaverunt.

Etiam Ecclesia Trium Crucum (ab Alvar Aaltone deformata) in Vuoksenniska parte praeclara esse putatur.

Accedunt alii loci qui digni sunt ut videantur, sicut *Kruununpuisto* Horti, *Valtionhotelli* (deversorium), Koskenparras (via pedestris), domus fabricatoria, curriculum birotarum motoriarum 8 030 metrorum, theatrum, et sedes culturae. Musea quoque plurima sunt Imatrae: Museum Artis, Museum Historiae Culturae, Museum Villarum Carelicarum, Museum Domiciliorum Fabrilium, Museum Confine, et Museum Veteranorum. Hospitum in urbe numerus anno 2006 erat 31 593.

Festum Gregum Musicorum Magnorum celebratur omnibus annis partim ad ripam torrentis, in tabernaculo prope *Valtionhotelli* quod circiter 2500 sellas complectitur. Antea tamen, greges cantaverunt non solum in tabernaculo, sed etiam in viis et cauponis Imatrae. Sunt circiter quadraginta concentus per festum totum quo praecipue musica Jazz, sed etiam ceteris musicae generibus indulgent ut swing, soul, blues, et rock.

De administratione
------------------

### De politica

Factio amplissima Imatrae est Factio Socio-democratica, quae viginti duo ex quadraginta tres decurionibus habet. Sequitur Factio Nationalis Coalitionum cum undecim. Factio Democratica Christiana et Factio Centralis (trans totam Finniam, factio amplissima) agmen claudunt.

| Factiones politicae Imatrae (2005–2008)  |
| --- |
| Factio | Proventus electionis (2004) | Numerus sedium |
| Factio Socio-democratica | 46.5 % | 22 |
| Factio Nationalis Coalitionum | 23.2 % | 10 |
| Factio Democratica Christiana | 12.3 % | 5 |
| Factio Centralis | 8.1 % | 3 |
| Foedus Novarum Rerum Cupida | 4.7 % | 2 |
| Foedus Viride | 3.2 % | 1 |

### De insigni

Insigne Imatrae ab Olavo Erikson anno 1950 confectum est. Monstrat scutum rubrum quod fulmina argentea tria, aciebus aureis clausa, continet. Hoc insigne momento officinae hydroelectricae ad Imatrae Torrentem pertinet.

### Oppida coniuncta

Haec sunt oppida "gemina" Imatrae:

|  |  |
| --- | --- |
| * Vexillum Suetiae Ludovica, Suetiae
* Vexillum Germaniae Salzgitter, Germaniae
* Vexillum Slovachiae Veterosolium, Slovachiae
 | * Vexillum Hungariae Szigethum, Hungariae
* Vexillum Canadae Kitimat, Canadae
* Vexillum Russiae Tikvin, Russiae
 |

De demographia
--------------


| Annus | NumerusIncolarum | Incrementum (+) / Decrementum (–) |
| --- | --- | --- |
| 1950 | 28 470 | — |
| 1960 | 31 673 | +3 203 |
| 1970 | 34 985 | +1 312 |
| 1980 | 36 527 | +1 542 |
| 1990 | 33 831 | -2 696 |
| 2000 | 30 867 | -2 694 |
| 2001 | 30 663 | -204 |
| 2002 | 30 421 | -242 |
| 2003 | 30 230 | -191 |
| 2004 | 29 969 | -261 |
| 2005 | 29 728 | -241 |
| 2006 | 29 529 | -199 |
| 2007 | 29 385 | -144 |

Etsi linguae publicae in Finnia sunt Suecica et Finnica, propinquitas Russiae urbem afficit. Sermo Russicus saepe Imatrae auditur, acta diurna periodicaque saepe Russice eduntur.

Per Saeculum 20 et 21, numerus incolarum Imatrae decrevit, a numero summo 36 527 (anno 1980) ad numerum humiliorem temporibus recentioribus (29 385 anno 2007). Aetas media ergo monetur augescere.

Quamquam autem est decrementum numeri incolarum in urbe, transvectio trans finem auxit. Anno 1994, 105 499 a Russia transierunt, 798 020 anno 2007.

### Incolae noti

Inter incolas notos Imatrae natos sunt:

* Ossi Karttunen, cursor, natus anno 1948
* Jarmo Koski, actor, natus anno 1951
* Sanna Luostarinen, actrix, nata anno 1976
* Jussi Markkanen, lusor alsulegiae glacialis, natus anno 1975
* Matti Mononen, lusor saltus perticarii, natus anno 1983
* Sinikka Mönkäre, vir politicus, natus anno 1947
* Petteri Nokelainen, lusor alsulegiae glacialis, natus anno 1986

### Greges

Inter greges Imatrae institutos, sunt:

* Osmo's Cosmos
* Scent of Flesh
* Twilightning

Notae
-----

1. ↑  Vide etiam poema a Roberto Cust de Finnia liber apud books.google.com
2. 1 2  Pagina officialis Imatrae: "City twins"[*nexus deficit*] **(Finnice, Anglice, Russice, Theodisce)**
3. ↑  Breviarium rationum Finnicum.
4. ↑  *Imatran kaupunkiesite* 2007 (Situs interretialis Imatrae) **(Finnice)**
5. ↑  Tiehallinto (Auctoritas Viaria Finnica): Highway 6: Lappeenranta-Imatra-Project
6. ↑  Vide etiam paginas de curriculo Imatrae apud Racefoto et Silhouet.
7. ↑  Vide etiam situm interretialem Theatri Imatrae **(Finnice)**.
8. 1 2 3  Imatra in Pocket 2007[*nexus deficit*]
9. ↑  iExplore - Imatra Big Band Festival **(Anglice)**.
10. ↑  Imatra Big Band Festival **(Anglice, Finnice)**
11. ↑  What's on when - Imatra Big Band Festival **(Anglice)**.
12. ↑  Ministerium Finnicum iuris : Proventus electionum communalium 2004
13. ↑  Kunnat.net
14. ↑  Munro, Robin. "Lappeenranta and Imatra: Finnish Cities Linked to St. Pete[*nexus deficit*]", The St. Petersburg Times. Factum die 4 Iunii 2004 Inventum die 17 Ianuarii 2008.

Urbes Finniae

|  |  |
| --- | --- |
|  |  |
| Aboa · Achas · Arctopolis · Caianeburgum · Carolina Vetus· Colpopolis · Copio · Espo · Forssa · Fredericia · Granivicus · Helsinkium · Imatra · Lundo · Neo-Carolina · Neostadium · Oppidum Sancti Michaelis · Pemar · Portus Mariae · Quercuum Paeninsula · Sala · Suomussalmi · Sustinere · Tammerforsia · Tavasteburgum · Uloa · Vallis Gratiae · Vantania
*Index urbium · **Porta Finniae** · Index divisionum administrativarum**Capsae cognatae:* Urbes et oppida Finniae Propriae |
|  |